Diari Oficial de la Generalitat Valenciana


Sumari del DOGV 8714, del 10-01-2020 (2019/10610)

Notificació de la sentència dictada en el procediment ordinari número 1117/2017.
--------------------------------------------------------------------------------

### Dades del document

Número de DOGV
:   8714

Data del DOGV
:   10-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10320


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el procediment ordinari número 1117/2017. [2019/10660]  
De: comunitat de propietaris de Montesa, 40.  
Procuradora: Rosa Ana Pérez Puchol.  
Demandats: Construcciones Nabevi, SL, Caixabank, SA, i Excavaciones y Movimientos Reyero, SL.  
Procuradora: Margarita Sanchis Mendoza.  
Vicente Sorní Pérez, lletrat de l'Administració de justícia del Jutjat de Primera Instància número 20 de València, mitjançant aquest edicte, faig saber que en aquest jutjat se segueix el procediment ordinari número 1117/2017, a instàncies de la comunitat de propietaris Montesa, 40, representada per la procuradora Rosa Ana Pérez Puchol, contra Construcciones Nabevi, SL, Caixabank, SA, i Excavaciones y Movimientos Reyero, SL, en el qual, el dia de hui, s'ha disposat notificar la sentència dictada en aquestes actuacions als codemandats que es troben en parador ignorat, Construcciones Nabevi, SL, i Excavaciones y Movimientos Reyero, SL, i que té l'encapçalament i la dispositiva que, literalment, són com segueix:  
  
«Vistos els preceptes legals esmentats,  
Dispositiva  
Estime la demanda formulada per la procuradora Rosana Pérez Puchol, en nom i representació de la comunitat de propietaris de l'edifici siti al carrer Montesa, número 40, de València, contra Construcciones Nabevi, SL, i contra Caixa bank, SA, i Excavaciones y Movimientos Reyero, SL, en reclamació a la primera demandada, titular amb caràcter privatiu del 100 % del ple domini de l'habitatge porta 1a, planta 1a, que forma part de l'edifici de la comunitat actora, de la quantitat de 2.204,91 euros en concepte de despeses comunitàries; sol·licite la declaració de preferència del crèdit de la comunitat fins a l'import de 1.288,12 euros corresponent a les tres últimes anualitats (2014, 2015 i 2016), respecte dels crèdits garantits amb la hipoteca que ostenta CaixaBank, SA, i Excavaciones y Movimientos Reyero, SL (que van causar les inscripcions 2a i 4a, respectivament) i que grava aquest habitatge a favor d'aquestes entitats; condemne Construcciones Nabevi, SL, a pagar a la comunitat demandant 2.204,91 euros més l'interés legal des de la data 24 de febrer de 2017 de recepció de la reclamació extrajudicial, i declare la preferència o el caràcter privilegiat d'aquest crèdit de la comunitat actora fins a l'import de 1.288,12 euros corresponent a les tres anualitats anteriors, respecte als crèdits hipotecaris ostentats per CaixaBank, SA, i Excavaciones y Movimientos Reyero, SL, a la qual condemne a sotmetre's a aquesta declaració.  
  
S'imposen les costes a la codemandada Construcciones Nabevi, SL, sense que pertoque imposició a costes a Caixabank, SA, ni a Excavaciones y Movimientos Reyero, SL.  
Contra aquesta sentència es pot interposar un recurs d'apel·lació davant d'aquest jutjat dins del termini dels 20 dies des que es notifique, atés que es tracta d'un procés especial per raó de matèria.  
No s'admetrà a la codemandada Construcciones Nabevi, SL, el recurs, si en el moment d'interposar-lo no acredita haver satisfet o consignat la quantitat o haver consignat la quantitat líquida a què fa referència la sentència (art. 449-4 de la LEC, en la redacció que en fa la Llei 37/2011, de 10 d'octubre, de mesures d'agilitació processal).  
  
Aquesta és la meua sentència, que pronuncie, mane i signe.»  
  
I, atés que es desconeix el parador dels codemandats, estenc aquest edicte perquè els valga de notificació de la sentència.  
  
València, 23 d'octubre de 2019.- El lletrat de l'Administració de justícia: Vicente Sorní Pérez.